
	Comisia pentru buget, finanţe şi bănci

	
	Bucureşti,        

Nr. 22/68/05.07.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind modificarea articolului 140 din Legea nr.571/2003 privind Codul Fiscal ,  cu care comisia noastră a fost sesizată în fond cu adresa Biroului Permanent nr.PL.x 75 din  10 aprilie 2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/68/05.07.2012


RAPORT 
asupra proiectului de Lege privind modificarea articolului 140 din Legea nr.571/2003 privind Codul Fiscal

Cu adresa nr. Plx 75 din 10 aprilie 2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind modificarea articolului 140 din Legea nr.571/2003 privind Codul Fiscal.
Prezentul proiect de lege are ca obiect de reglementare completarea alineatului (2) al articolului 140 din Legea nr. 571/2003 privind Codul fiscal, cu modificările şi completările ulterioare, cu o literă nouă, litera f), în sensul introducerii cotei reduse de 9% pentru pachetele de produse turistice şi pachetele de servicii turistice, astfel cum sunt definite de art. 2 al Ordonanţei Guvernului nr. 58/1998 privind organiarea şi desfăşurarea activităţii de turism în România, cu modificările şi completările ulterioare, inclusiv închirierea terenurilor amenajte pentru camping.
La întocmirea raportului s-a avut în vedere avizul Consiliului legislativ.
Guvernul nu susţine adoptarea acestei iniţiative legislative.

Proiectul de Lege a fost adoptat de Senat în şedinţa din 2 aprilie 2012, în condiţiile articolului 75 alineatul (2) teza a III-a din Constituţia României.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 23 deputaţi, din totalul de 33 de membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Gheorghe Gherghina – secretar de stat la Ministerul Finanţelor Publice.
Raportul comisiei a fost adoptat cu majoritatea membrilor prezenţi la dezbatere. 

În urma dezbaterii, în şedinţa din data de 04.07.2012, comisia propune Plenului Camerei Deputaţilor respingerea proiectului de Lege privind modificarea articolului 140 din Legea nr.571/2003 privind Codul Fiscal din următoarele considerente:

· iniţiativa legislativă nu respectă prevederile art. 13 din Legea responsabilităţii fiscal-bugetare nr. 69/2010,  conform cărora în cazurile în care se fac propuneri de acte normative care conduc la diminuarea veniturilor bugetare, se va elabora fişa financiară care să conţină propuneri de compensare a impactului financiar respectiv, prin majorarea altor venituri bugetare;
· România s-a angajat să respecte criteriul de performanţă privind încadrarea în ţinta stabilită de deficitul bugetar pentru anul 2012, conform acordului de finanţare de tip prevwentiv cu Uniunea Europeană şi Fondul Monetar Internaţional.

	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

